Libru

Un libru (del latín liber) es una obra empresa, escrevía a manu o pintá nuna retahíla d'ojas de papel, pergaminu, vitela o otru material, unías por un lau (quieri izil-si, encuadernás) i protegías con tapas, tamién llamás cubiertas. Sigún l'UNESCO, un libru á de tenel alo menus 50 páginas, sin contal-si la cubierta. Un libru puei tratal de qualquiel tema.

Tamién llamamus "libru" a una obra mu destensa que hue espubricá en varias unidais endependientis, llamaus "tomus" o "volumis", comu puean sel las ciclopedias. Otras vezis se llama tamién "libru" a caúna delas partis duna obra, anque físicamenti s'espubriquin toas nel mesmu volumi (un ponel: el Libru dela Biblia).

La bibliología es la deciplina qu'estuya los librus, en considerandu tolos aspeutus dellus, mentris que la biblioteconomía estuya el tratu delos librus i los decumentus pa amejoral l'accessu de tola genti a ellus en sitius cumu, por exempru, bibliotecas i estitutus. 

 Huentis